作者：何梦桂
词牌/韵律：贺新郎

paragraphs: 世事浑无定。
问人间、翻来覆去，阿谁能忍。
海怒惊涛山相拍，选甚鱼龙不任。
看今古、英雄销尽。
坐对青山闲白日，付长江、流送千年恨。
天有意，唯何甚。
待将洗耳泉边枕。
正梅花、霜寒月白，斗回西柄。
自寿一觞花前醉，醉亸彩幡金胜。
笑儿辈、汾阳中令。
倚遍层楼干阑曲，慨乾坤、渺渺青云影。
无限事，尊前兴。